Voertuig beland onder busFoto: Looklocal Hillcrest Kloof ŉ Bestuurder van ŉ ligte voertuig is in ŉ kritieke toestand nadat hy Vrydagoggend teen die agterkant van ŉ stilstaande bus in KwaZulu-Natal gebots het. Volgens Santi Steinmann, woordvoerder van Netcare 911, het die ongeluk op die M13-pad in die Kloof-omgewing plaasgevind. “Na wat verneem word is die bestuurder van die voertuig deur die son verblind en het hy nie gesien die bus staan stil en is besig om passasiers langs die pad af te laai nie,” het Steinmann gesê. Die bestuurder is op die toneel gestabiliseer en na die Entabeni-hospitaal geneem vir verdere behandeling. Niemand anders is in die ongeluk beseer nie.